rejauldu/bengali-wikipedia huggingface dataset:
শহীদ জিয়া শিশু পার্ক রাজশাহী শহরের একটি অন্যতম বিনোদন কেন্দ্র। রাজশাহী জেলা সদরের নওদাপাড়া বড় বনগ্রামে এই শিশু পার্কটি অবস্থিত।  ইতিহাস পার্কটি নির্মাণের জন্য ১৯৯৫ সালে রাজশাহী সিটি কর্পোরেশন একটি প্রকল্প গ্রহণ করে। ঐ প্রকল্পে আইটেম ছিল মাত্র ৫টি। বিভিন্ন জটিলতার কারণে ঐ প্রকল্প বাস্তবায়ন হয়নি। বর্তমান প্রকল্পেরে ভিত্তিতে নির্মিত পার্কের ভিত্তি প্রস্তর স্থাপন করা হয় ২০০৫ সালের ৯ই ফেব্রুয়ারি। তবে পার্ক স্থাপনের কাজ শুরু হয় ২০০৪ সালের ফেব্রুয়ারিতে। ২০০৬ সালের ফেব্রুয়ারির ১ তারিখে পার্কটি সর্ব সাধারণের জন্য পরীক্ষামূলকভাবে খুলে দেয়া হয়। স্থানীয় সরকার, পল্লী উন্নয়ন ও সমবায় মন্ত্রী আব্দুল মান্নান ভূঁইয়া ২০০৬ সালের ফেব্রুয়ারির ২৫ তারিখে আনুষ্ঠানিকভাবে পার্কটি উদ্বোধন করেন।  অবকাঠামো শহীদ জিয়া শিশু পার্কটি নির্মাণে ব্যয় করা হয় ১১ কোটি টাকারও বেশি। ১২.২১ একর জায়গা জুড়ে পার্কটিতে স্থাপন করা হয়েছে ১৯ টি আইটেমের ৭০ টি গেমস প্লে। আইটেমগুলো হচ্ছে মেরী গো রাউন্ড, মিনি রেলকার, মনোরেল স্কাই বাইক, ফ্লুম রাইডস, অক্টোপাস, সুপার সুইং, বাম্পার কার, বাম্পার বোট, কিডি রাইডস, ফিজিওলজিক্যাল গেমস, থ্রিডি মুভি থিয়েটার, পেডেল বোট, বাউন্সি ক্যাসেল, হর্স রাইড, ফ্রগ জাম্প, হানি সুইং, প্যারাট্রুপার, টি কাপ ও ব্যাটারী কার।  হ্রদের মাঝখানে কৃত্রিম পাহাড় তৈরি করে পার্কটির সৌন্দর্য বৃদ্ধি করা হয়েছে। পাহাড়ের ভিতর দিয়ে ‍মিনি রেলকার যাবার জন্য দুপাশে দুটি ব্রিজ নির্মাণ করা হয়েছে। বিচিত্র জন্তুর মুখ এবং বরফ ঘর সদৃশ বেশ সুন্দর প্রবেশদ্বারের সঙ্গে আছে দোতলা ভবনের কার্যালায়। এই ভবনের দোতলায় নামাজের ঘর আছে। বিভিন্ন জীবজন্তু ও কারুকার্য খচিত সীমানা প্রাচীর নজর কাড়ার মত। পার্কের ভিতর বিভিন্ন জায়গায় পুরুষ ও মহিলাদের জন্য পৃথক টয়লেট, পৃথক দুটি ড্রেসিং রুম আছে। ভিতরের আইটেমগুলো উপভোগ করার টিকিটের জন্য তিন দিকে তিনটি কাউন্টার আছে। পার্ক থেকে বেরুনোর গেটটি অক্টোপাস সদৃশ।  ছবিঘর  আরও দেখুন  ভুবনমোহন পার্ক  পুঠিয়া রাজবাড়ী  রহনপুর অষ্টভূজি ইমারত  ছোট সোনা মসজিদ  তথ্যসূত্র   বহিঃসংযোগ     বিষয়শ্রেণী:রাজশাহী জেলার দর্শনীয় স্থান বিষয়শ্রেণী:জিয়াউর রহমানের স্মারক বিষয়শ্রেণী:বাংলাদেশের চিত্তবিনোদন উদ্যান বিষয়শ্রেণী:রাজশাহী জেলা
তুলজাপুর () ভারতের মহারাষ্ট্র রাজ্যের ওসমানাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৪৮ মিটার (২১২৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে তুলজাপুর শহরের জনসংখ্যা হল ৩১,৭১৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে তুলজাপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
পাড়া একটি বাংলা শব্দ যা দ্বারা সাধারনত দৃঢ় বোধ চিহ্নিত গ্রামীণ অঞ্চলের মধ্যে একটি ভৌগোলিক স্থানীয় সম্প্রদায়কে বোঝায়। একটি বড় শহর বা শহরতলির বা মৌজার একটি ছোট অংশকে ভৌগোলিকভাবে বোঝাতে এটি ব্যবহৃত হয়। পাড়া জনবসতির ক্ষুদ্রতম একক, যা গ্রামের চেয়ে ছোট। এক বা একাধিক পাড়া নিয়ে গ্রাম গঠিত হতে পারে। বাংলাদেশ ও ভারতের পশ্চিমবঙ্গ, ত্রিপুরার শহর ও গ্রামে কয়েকটি অঞ্চলের নাম প্রত্যয় অনুচ্ছেদে শেষে এটি ব্যবহৃত হয়েছে (বালাপাড়া, নোয়াপাড়া)। ঐতিহাসিকভাবে, পাড়াতে প্রায়শই একই রকম জীবিকা নির্বাহের লোক বসবাস করে। উদাহরণস্বরুপ, কামার পাড়া যেখানকার অধিকাংশ বা সকল মানুষেরা কামারের কাজ করে জীবিকা নির্বাহ করে। আবার কিছু পাড়া বর্ণ ভিত্তিক ছিল; উদাহরণস্বরূপ, বামুনপাড়া মানে এমন একটি পাড়া যেখানে ব্রাহ্মণরা বাস করে। তবে ভারতে বর্ণ-ভিত্তিক বিভাজন হ্রাসের সাথে সাথে পাড়ার এ রূপটি তার তাত্পর্য অনেকটা হারাতে বসেছে। আবার কিছু পাড়া ছিল বংশ ভিত্তিক; উদাহরণস্বরুপ, সরকার পাড়া বা চৌধুরী পাড়া যেখানে সরকার বা চৌধুরী বংশের লোকেরা বসবাস করে।   তথ্যসূত্র   বিষয়শ্রেণী:পশ্চিমবঙ্গের সংস্কৃতি বিষয়শ্রেণী:সংস্কৃতি অসম্পূর্ণ বিষয়শ্রেণী:বাংলা শব্দ ও বাক্যাংশ বিষয়শ্রেণী:বাঙালি সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:কলকাতার সংস্কৃতি
শিব মন্দির বা মতিশ্বর মহাদেব মন্দির নামেও সুপরিচিত, ওমানের পুরোনো মাস্কটের মুটরাহ অঞ্চলের আল আলম প্রাসাদের নিকটে অবস্থিত একটি হিন্দু মন্দির। মন্দিরটি মধ্যপ্রাচ্যের অন্যতম প্রাচীন একটি হিন্দু মন্দির। মন্দিরটি বহু হিন্দু উৎসব পালিত করে যেমন বসন্ত পঞ্চমী, রামনবমী, হনুমান জয়ন্তী, শ্রাবণ ও গণেশ চতুর্থী। মহাশিবরাত্রির সময় ২০,০০০ হিন্দু পুণ্যার্থী মন্দির দর্শন করেন।   ইতিহাস  বিশ্বাস করা হয় যে ওমানের গুজরাটি ব্যবসায়ীদের দ্বারা ১০৯-১২৫ বছর পূর্বে মন্দিরটি নির্মিত হয়েছিল। ১৫০৭ সালে কচ্ছের ভাটিয়া ব্যবসায়ী সম্প্রদায় মাস্কটে প্রথম বসবাস শুরু করেন।   প্রদর্শন  থাম্ব|২০১৮ সালে ভারতের প্রধানমন্ত্রী নরেন্দ্র মোদী মন্দিরে অভিষেকম পালন করছেন মন্দির চত্বরে মোট তিনটি মন্দির রয়েছে - শ্রী আদি মতিশ্বর মহাদেব মন্দির, শ্রী মতিশ্বর মহাদেব মন্দির এবং শ্রী হনুমানজী মন্দির।  যদিও মাস্কট একটি মরুভূমি অঞ্চলে অবস্থিত, তবুও মন্দিরটির কুয়াতে সারাবছর জল থাকে। মন্দিরে তিনজন পুরোহিতসহ তিনজন সাপোর্ট স্টাফ ও চারজন প্রশাসক কর্মচারী রয়েছেন। এর পাশাপাশি স্বেচ্ছাসেবকদের একটি সম্পূর্ণ দল মন্দিরের সমস্ত কাজ পরিচালনা করে।https://indianexpress.com/article/world/this-is-the-shiva-temple-pm-narendra-modi-will-visit-in-oman-muscat-060333/  ২০১৮ সালের ১২ ফেব্রুয়ারি,ওমান সফরে এসে ভারতের প্রধানমন্ত্রী নরেন্দ্র মোদী মন্দিরটি দর্শন করে অভিষেকম পালন করেন ও মন্দিরের ব্যবস্থাপক কমিটির সদস্যদের সঙ্গে কথা বলেন।   আরও দেখুন    বিএপিএস হিন্দু মন্দির, আবুধাবি  শ্রীনাথজি মন্দির, বাহরাইন  ওমানে হিন্দুধর্ম   তথ্যসূত্র    বহিঃসংযোগ   বিষয়শ্রেণী:ওমানের হিন্দু মন্দির বিষয়শ্রেণী:২০শ শতাব্দীর হিন্দু মন্দির বিষয়শ্রেণী:শিব মন্দির বিষয়শ্রেণী:ওমানে হিন্দুধর্ম
কোল ম্যাকডোনাল্ড (, ; জন্ম: ৬ মার্চ ২০০৩) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  ম্যাকডোনাল্ড মার্কিন যুক্তরাষ্ট্রের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কোল ম্যাকডোনাল্ড ২০০৩ সালের ৬ই মার্চ তারিখে মার্কিন যুক্তরাষ্ট্রের উটাহে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ম্যাকডোনাল্ড মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৬.২৭ পয়েন্ট অর্জন করে পঞ্চম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপে তিনি সর্বমোট ৭৫.৭৮ পয়েন্ট অর্জন করে চতুর্দশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
স্যার এন্টোনি জেমস বিভোর (Sir Antony James Beevor) (জন্ম ডিসেম্বর ১৪, ১৯৪৬) একজন ইংরেজ সামরিক ঐতিহাসিক। বিভোর কেনসিংটনে জন্মগ্রহণ করেন।     দুটি স্বতন্ত্র বিদ্যালয়ে অধ্যয়ন ছাড়াও তিনি ওয়রচেস্টারশ্যরে "অ্যাবারলি হল স্কুল"-এ পড়েন। তারপর হ্যাম্পশ্যর-এর উইনচেসটার কলেজে পড়াশোনা শেষে তিনি রয়েল "মিলিটারি একাডেমি স্যান্ডহার্স্ট"-এ অধ্যয়ন করেন। এখানে তিনি সামরিক ঐতিহাসিক জন কীগ্যান এর অধীনে পড়াশোনা করেন। ১৯৬৭ সালের ২৮ জুলাই তিনি ১১তম হুসার-এ কমিশনপ্রাপ্ত হন। বিভোর ইংল্যান্ড ও জার্মানিতে চাকরি করেন এবং ২৮ জানুয়ারি ১৯৬৯ খ্রি. তারিখে লেফটেন্যান্ট পদে পদোন্নতি লাভ করেন। ১৯৭০ খ্রিস্টাব্দের ৫ অগাস্ট তারিখে তিনি তাঁর কমিশন থেকে পদত্যাগ করেন।  সাম্প্রতিককালে দ্বিতীয় বিশ্বযুদ্ধ বিষয়ক দুটি বই লিখে তিনি খ্যাতি লাভ করেছেন। স্তালিনগ্রাদের যুদ্ধ নিয়ে রচিত প্রথম বইটি বেশ কয়েকটি সাহিত্য পুরস্কার জয় করে। দ্বিতীয় বইটি রুশ সেনাবাহিনীর বার্লিন বিজয়ের বিবরণ।  এ দুটি বই ছাড়াও তিনি অন্যান্য ইতিহাসকর্ম ও উপন্যাস লিখেছেন।   আরোও দেখুন    তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:ইংরেজ ঔপন্যাসিক বিষয়শ্রেণী:ইংরেজ ইতিহাসবিদ বিষয়শ্রেণী:২০শ শতাব্দীর ব্রিটিশ ঔপন্যাসিক বিষয়শ্রেণী:২১শ শতাব্দীর ব্রিটিশ লেখক বিষয়শ্রেণী:২০শ শতাব্দীর ব্রিটিশ ইতিহাসবিদ বিষয়শ্রেণী:২১শ শতাব্দীর ব্রিটিশ ইতিহাসবিদ বিষয়শ্রেণী:ব্রিটিশ সামরিক ইতিহাসবিদ বিষয়শ্রেণী:দ্বিতীয় বিশ্বযুদ্ধের ইতিহাসবিদ বিষয়শ্রেণী:নাইটস ব্যাচেলর বিষয়শ্রেণী:জীবিত ব্যক্তি
ফাঁসিতলা কামারদহ ইউনিয়ন-এ অবস্থিত একটি বাজার।  ইতিহাস জনশ্রুতি অনুসারে,বহুদিন আগে এখানে একটি বড় বট বৃক্ষের সাথে মানুষের ফাঁসি (কতজনের  হয়েছিল তা জানা যায় নি) হয়েছিল এবং সেই থেকে এলাকাটির নামকরণ করা হয় ফাঁসিতলা।  অবস্থান করতোয়া নদীর পূর্ব,কোচাশহর ইউনিয়নের পশ্চিম,  বগুড়ার উত্তর, গাইবান্ধার গোবিন্দগঞ্জ থেকে পাঁচ কিলোমিটার দক্ষিণে সীমান্তবর্তী ইউনিয়ন এবং  রংপুরের প্রবেশদ্বার হিসেবে খ্যাত কামারদহ ইউনিয়নের প্রাণস্থলে  বগুড়া-রংপুর মহাসড়কের  পাশে ফাঁসিতলার অবস্থান।      শিক্ষা প্রতিষ্ঠান কলেজ একরামুল হক আইডিয়াল এন্ড কম্পিউটার বিজ্ঞান কলেজ উচ্চ বিদ্যালয়  ফাঁসিতলা দ্বি-মুখী উচ্চ বিদ্যালয় প্রাথমিক বিদ্যালয় ফাঁসিতলা সরকারি প্রাথমিক বিদ্যালয় ফাঁসিতলা প্রি-ক্যাডেট স্কুল ফাঁসিতলা কে.জি স্কুল ফাঁসিতলা মডেল স্কুল ফাঁসিতলা রহিম উদ্দিন কে.জি স্কুল মাদ্রাসা  ফাঁসতলা নূরে-মাদিনা হাফেজিয়া ক্বওমী মাদ্রাসা  ধর্মীয় প্রতিষ্ঠান ফাঁসিতলা জামে মসজিদ  ফাঁসিতলা পূজা মন্দির সংগঠন ফাঁসিতলা ক্লাব ও পাঠাগার  ফাঁসিতলা ছাত্র  যুব কল্যাণ সংঘ  অর্থনৈতিক ব্যবস্থা মূলত, ফাঁসিতলার সকল অর্থনৈতিক কর্মকাণ্ড ফাঁসিতলা বাজারকে কেন্দ্র করে সংঘটিত হয়। বাজারকে কেন্দ্র করেই গড়ে ওঠেছে বিভিন্ন অর্থনৈতিক প্রতিষ্ঠান। বাজারের অদূরে দেশের  পাট ও কাগজ শিল্পে গুরুত্বপূর্ণ অবদান ও   চাহিদা পূরণের লক্ষ্যে  গড়ে ওঠেছে জুট মিল এবং পেপার মিল। ( ফাঁসিতলা মাস্তা গ্রামে প্রচুর পরিমাণে আখ উৎপন্ন করে কৃষকরা।যা গ্রীষ্মের সময় বিভিন্ন এলাকায় সরবরাহ করা হয়।এপ্রিলের মাঝামাঝি সময়ে পহেলা বৈশাখকে কেন্দ্র করে মেলা অনুষ্ঠিত হয়।  বাজার ফাঁসিতলা বাজার গোবিন্দগঞ্জ  তথা সমগ্র গাইবান্ধা জেলার   অন্যতম ঐতিহ্যবাহী একটি বাজার। দেশের বিভিন্ন প্রান্ত থেকে আগত খুচরা ও পাইকারী ব্যবসায়ীরা বাণিজ্যিক উদ্দেশ্যে ক্রয়-বিক্রয় ও   লেনদেন সমপন্ন করে থাকে। কলা এবং কাঁচা বাজারের জন্য বাজারটির বিশেষ খ্যাতি রয়েছে। ঢাকা-রংপুর মহাসড়কের দুইপাশে গড়ে ওঠে এসব বাজার। প্রায় দুই-তিন উপজেলার মানুষ তাদের উৎপাদিত পণ্য বাজারে বিক্রির জন্য নিয়ে আসে।  আর্থিক প্রতিষ্ঠান সোনালী ব্যাংক গ্রামীণ ব্যাংক আশা ডাচ-বাংলা ব্যাংক লিমিটেড  শহীদ নুরুল হোসেন বৈশাখী মেলা ফাঁসিতলা গাইবান্ধা জেলার গোবিন্দগঞ্জ উপজেলার  একটি প্রাচীন জনপদ। ফাঁসিতলা নামের সঙ্গে রয়েছে অনেক কিংবদন্তি। এর পুরাতত্ত্ব ও ইতিহাস অনেক প্রাচীন। লোকসংস্কৃতির সঙ্গে ফাঁসিতলার যোগসূত্র দীর্ঘকালের। বাংলা নববর্ষ বরণ উপলক্ষে ফাঁসিতলায় সার্কাস, পুতুল নাচ আর যাত্রাগান চলে আসছে হাত ধরাধরি করে। সেই আদিকাল থেকে যাত্রার সঙ্গে বৈশাখের একটি যোগসূত্র তৈরি হয়েছে এই ফাঁসিতলা থেকে।বর্তমানে সেকেলের  যাত্রার ঐতিহ্য নেই বললেই চলে।  সাধারণত  মেলা ফাঁসিতলা দ্বি-মুখী উচ্চ বিদ্যালয়-এর প্রাঙ্গণে বসে থাকে।মেলা উপলক্ষে আত্মীয়-স্বজনের বাড়িতে মাছ-মিষ্টি পাঠানো ও দাওয়াত এক অন্যতম প্রথা।      বিভিন্ন ধরনের কসমেটিকস, ,মাটির হাড়ি-পাতিল, খেলনা, নাগরদোলা,সার্কাস ইত্যাদি মেলায় ভিন্নমাত্রা যোগ করে।  স্বাস্থ্য কামারদহ স্বাস্থ্য ও পরিবার কল্যাণ কেন্দ্র আরও দেখুন ফাঁসিতলা দ্বি-মুখী উচ্চ বিদ্যালয়    গোবিন্দগঞ্জ উপজেলা  গাইবান্ধা জেলা  তথ্যসূত্র  বিষয়শ্রেণী:বাংলাদেশের গ্রাম
থাম্ব|মটরশুঁটি ও ভুট্টার খেজুর আদালু হল একটি ইয়োরুবা ভূতিভিত্তিক ভুট্টা এবং মটর ডালের পোরিজ। এটি নাইজেরিয়া, বেনিন এবং টোগোর ইয়োরুবাল্যান্ড অঞ্চলে স্থানীয় এবং জনপ্রিয়।   উপাদানসমূহ    মটরশুটি (কালো চোখের মটরশুটি বা বাদামি মটরশুটি)   ভুট্টা  পাম তেল  পেঁয়াজ  স্কচ বনেট মরিচ  মশলা কিউব  লবণ  রসুন (ঐচ্ছিক)   আদা (ঐচ্ছিক)   সবজি   সরঞ্জাম    রান্নার গ্যাস  পাত্র   প্রস্তুতি  ভুট্টা এবং মটর ডাল আলাদাভাবে সেদ্ধ করা হয়, তারপর একসাথে মিশ্রিত করা হয়। তারপর তাল তেল, পেঁয়াজ, মরিচ এবং লবণ স্বাদ অনুযায়ী যোগ করা হয়।  আদালু প্রায়শই কলা এবং ধোঁয়াশা করা মাছের সাথে পরিবেশন করা হয়।   আরও দেখুন    নাইজেরিয়ান রন্ধনপ্রণালী  মিষ্টি ভুট্টা  ইভা আগানিন, আরেকটি নাইজেরিয়ান শিমের খাবার   তথ্যসূত্র   বিষয়শ্রেণী:নাইজেরীয় রন্ধনশৈলী বিষয়শ্রেণী:খাদ্য
থাম্ব|250px|তড়িৎ সুপরিবাহী তামার তারের বাইরে পলিইথিলিনের আবরন দিয়ে অন্তরিত করা হয়েছে অন্তরক বা বিদ্যুত কুপরিবাহী পদার্থের মধ্য দিয়ে বিদ্যুৎ চলাচল করতে পারে না। এদের পরমাণুর সর্ব বহিঃস্থ খোলকে অবস্থিত ইলেকট্রন মুক্তভাবে চলাচল করতে না পারায় বৈদ্যুতিক ক্ষেত্রের উপস্থিতিতে বহিস্থ প্রনোদনা দেয়া হলেও এদের মধ্য দিয়ে তড়িৎ প্রবাহিত হতে পারে না। আদর্শ অন্তরক বাস্তবে পাওয়া না গেলেও কিছু পদার্থ যেমন কাচ, শুকনো কাগজ, টেফলন, ইত্যাদির বৈদ্যুতিক রোধ অনেক বেশি থাকায় এরা অন্তরক হিসেবে খুব ভালো কাজ করে। আবার কিছু পদার্থ যেমন প্লাস্টিক বা রাবারের ন্যায় পলিমারের রোধ তুলনামূলকভাবে কম হলেও এরা তড়িৎ পরিবাহী পদার্থের উপরে অন্তরক আবরণ হিসেবে ভালো কাজ করে। এসব পদার্থকে অল্প থেকে মাঝারি ভোল্টে (কয়েক হাজার ভোল্ট পর্যন্ত) অন্তরক হিসেবে নিরাপদে ব্যবহার করা যায়।  বৈদ্যুতিক যন্ত্রে অন্তরক বিপুল পরিমাণে ব্যবহৃত হয়। প্রধানত বিদ্যুৎ পরিবাহী তার বা অংশকে আলাদা করতে ও এদেরকে ধরে রাখতে অন্তরক ব্যবহৃত হয়। বিদ্যুৎ সঞ্চালন তারকে পোলের সাথে আটকে রাখতে অন্তরকের ব্যবহার অহরহ চোখে পড়ে। তাছাড়া কাছাকাছি স্থাপিত দুটি পরিবাহকের মধ্যবর্তী স্থানে অন্তরক পদার্থ রেখে তড়িৎ আধান রূপে শক্তি সঞ্চয় করে রাখা যায়।  থাম্ব|ডান|250px|রেলওয়েতে ব্যবহৃত অন্তরক থাম্ব|250px|কোন পদার্থ অন্তরক কিনা তা তার পরমাণুর ব্যান্ড ফাঁক (ব্যান্ড গ্যাপ)এবং পরিবাহী ইলেক্ট্রনে পরিনত হতে প্রয়োজনীয় শক্তির উপরে নির্ভর করে। সাধারনত অন্তরক পদার্থের ব্যান্ড গ্যাপ বেশি থাকে থাম্ব|ডান|250px|তামার তিন তারের বিদ্যুত পরিবাহী তার। প্রত্যেক তার আলাদা রংএর অন্তরক দ্বারা আবরিত এবং এরা সবাই আবার আলাদা একটি অন্তরক দ্বারা আবরিত থাম্ব|250px|পিভিসি আবরন সংবলিত মিনারেল ইনসুলেটেড তামার তার, দুই তার দ্বারা গঠিত   তথ্যসূত্র   বিষয়শ্রেণী:বিদ্যুৎ শক্তি সঞ্চারণ বিষয়শ্রেণী:পদার্থবিজ্ঞান বিষয়শ্রেণী:উপাদান বিষয়শ্রেণী:বৈদ্যুতিক রোধ ও পরিবাহিতা
< জুলাই ২৫ জুলাই ২৭ > জুলাই ২৬  Sbi1.jpg :File: ([}} delete] | talk | [ history] | [ logs]) - uploaded by Mahmud-bn ([ notify] | contribs). অব্যবহৃত কিন্তু মুক্ত তবে কমন্সে স্থানান্তরের উপযোগী নয় কারণ রেজুলেশন অত্যন্ত ভালো নয়। যুদ্ধমন্ত্রী আলাপ ০৮:২০, ২৬ জুলাই ২০১৪ (ইউটিসি) Sbi2.jpg :File: ([}} delete] | talk | [ history] | [ logs]) - uploaded by Mahmud-bn ([ notify] | contribs). অব্যবহৃত কিন্তু মুক্ত তবে কমন্সে স্থানান্তরের উপযোগী নয় কারণ রেজুলেশন ভালো নয়। যুদ্ধমন্ত্রী আলাপ ০৮:২২, ২৬ জুলাই ২০১৪ (ইউটিসি)
হাইল ( আরবি : الدلم) সৌদি আরবের হাইল অঞ্চলের একটি শহর। ২০১০ সালের হিসাবে, শহরের ৪০ ১১৪ জন বাসিন্দা রয়েছে।      হাইল প্রদেশ সৌদি আরবের পুরাতন একটি শহর। যেখানে পুরানো আমলের অনেক স্থাপনা এবং উল্লেখযোগ্য দর্শনীয় স্থান হয়েছে। হাইল অঞ্চলে একটি আন্তর্জাতিক বিমানবন্দর রয়েছে। পরিচিত অর্থনীতি মোট জনসংখ্যা উল্লেখযোগ্য দর্শনীয় স্থান তথ্যসূত্র
১৯৭৮ সালের দক্ষিণ লেবানন সংঘাত, যা লেবাননে প্রথম ইসরায়েলি আক্রমণ  নামেও পরিচিত এবং ইসরায়েল যার সাংকেতিক নাম দিয়েছিল অপারেশন লিটানি, ১৯৭৮ সালের মার্চ মাসে ইসরায়েল দক্ষিণ লেবাননে লিটানি নদী পর্যন্ত আক্রমণ করার মাধ্যমে শুরু করেছিল। এটি লেবাননে অবস্থিত ফিলিস্তিনি যোদ্ধাদের দ্বারা তেল আবিবের কাছে কোস্টাল রোড হত্যাকান্ডের প্রতিক্রিয়া হিসাবে করা হয়েছিল। এই সংঘাতের ফলে লেবাননে ১,১০০-২,০০০ লেবানীয় ও ফিলিস্তিনি, ২০ জন ইসরায়েলি নিহত হন এবং ১০০,০০০ থেকে ২৫০,০০০ লোক অভ্যন্তরীণভাবে বাস্তুচ্যুত হন। ইসরায়েল প্রতিরক্ষা বাহিনী, ফিলিস্তিন মুক্তি সংস্থা (পিএলও) এর বিরুদ্ধে সামরিক বিজয় অর্জন করে কারণ পিএলও দক্ষিণ লেবানন থেকে সরে যেতে বাধ্য হয়, যা লেবানন-ইস্রায়েল স্থল সীমান্তের ওপার থেকে ইসরায়েলের উপর আক্রমণ চালানো থেকে বিরত রাখে। যুদ্ধ শুরু হওয়ার প্রতিক্রিয়ায়, জাতিসংঘের নিরাপত্তা পরিষদ ১৯৭৮ সালের ১৯ মার্চ প্রস্তাব ৪২৫ এবং প্রস্তাব ৪২৬ গ্রহণ করে, যেখানে ইসরায়েলকে অবিলম্বে লেবানন থেকে তার সৈন্য প্রত্যাহার করার আহ্বান জানানো হয় এবং লেবাননে জাতিসংঘের অন্তর্বর্তীকালীন বাহিনী (UNIFIL) প্রতিষ্ঠা করা হয়।  ১৯৮২ সালে ইসরায়েল লেবাননে দ্বিতীয় আক্রমণ শুরু করে।  তথ্যসূত্র
সুব্বুলক্ষ্মী জগদীশন মনোহরন (জন্ম ২৪শে জুন ১৯৪৭) একজন ভারতীয় রাজনীতিবিদ। তিনি দ্রাবিড় মুনেত্র কড়গমের উপ-সাধারণ সম্পাদক এবং সামাজিক ন্যায়বিচার ও ক্ষমতায়ন মন্ত্রণালয়ের কেন্দ্রীয় প্রতিমন্ত্রী ছিলেন।  সুব্বুলক্ষ্মী জগদীশন ভারতের ১৪তম লোকসভার সদস্য ছিলেন, দ্রাবিড় মুনেত্র কড়গম (ডিএমকে) রাজনৈতিক দলের সদস্য হিসেবে তামিলনাড়ুর তিরুচেনগোড নির্বাচনী এলাকার প্রতিনিধিত্ব করেছিলেন। তিনি এর আগে ১৯৭৭ এবং ১৯৯৬ সালে তামিলনাড়ু বিধানসভার মোদাকুরিচি নির্বাচনী এলাকা থেকে নির্বাচিত হয়েছিলেন। ১৯৮৯ সালে তিনি তামিলনাড়ু বিধানসভার ইরোড নির্বাচনী এলাকা থেকে নির্বাচিত হয়েছিলেন।  তিনি ১৯৭৭-১৯৮০ সালে তামিলনাড়ুর বস্ত্র, খাদি, তাঁত, ক্ষুদ্র শিল্প, নিষেধাজ্ঞা ও আবগারি মন্ত্রণালয়ের মন্ত্রী ছিলেন।  তিনি ১৯৮৯-১৯৯১ সাল পর্যন্ত তামিলনাড়ুর সমাজকল্যাণ মন্ত্রণালয়ের মন্ত্রী ছিলেন।  তিনি ভারত সরকারের সামাজিক ন্যায়বিচার ও ক্ষমতায়ন মন্ত্রণালয়ের প্রতিমন্ত্রী ছিলেন।  তিনি দ্রাবিড় মুনেত্র কড়গমের উচ্চ পর্যায়ের কমিটিতে উপ-সাধারণ সম্পাদক ছিলেন।   অবসর  ২০২২ সালের ২৯শে আগস্ট এম কে স্ট্যালিনকে লেখা এক চিঠিতে, সুব্বুলক্ষ্মী জগদীশন "রাজনীতি থেকে অবসর" নিতে ইচ্ছুক হয়ে দ্রাবিড় মুনেত্র কড়গম দল এবং দলের সকল পদ  থেকে অব্যাহতি চেয়ে পদত্যাগপত্র জমা দেন।   তথ্যসূত্র    বহিঃসংযোগ    ভারতীয় সংসদের ওয়েবসাইটে অফিসিয়াল জীবনীমূলক স্কেচ  বিষয়শ্রেণী:তামিলনাড়ু বিধানসভার সদস্য ১৯৮৯-১৯৯১ বিষয়শ্রেণী:তামিলনাড়ু বিধানসভার সদস্য ১৯৭৭-১৯৮০ বিষয়শ্রেণী:২০শ শতাব্দীর ভারতীয় নারী বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:তামিলনাড়ুর লোকসভা সদস্য বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:চতুর্দশ লোকসভার সদস্য বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা
থাম্ব|ইয়োহানেস গেয়র্গ বেন্ডনর্‌ৎস ইয়োহানেস গেয়র্গ বেন্ডনর্‌ৎস () (জন্ম: ১৬ই মে, ১৯৫০) জার্মান পদার্থবিজ্ঞানী যিনি ১৯৮৭ সালে কার্ল আলেকজান্ডার মুলার এর সাথে যৌথভাবে পদার্থবিজ্ঞানে নোবেল পুরস্কার লাভ করেছেন। তাদের পুরস্কার প্রাপ্তির কারণ ছিল, উচ্চ-তাপমাত্রার অতিপরিবাহিতা বিষয়ক গবেষণা।   জীবন ও কর্ম  বেন্ডনর্‌ৎস জার্মানির উত্তর রাইন-ভেস্টফালিয়ার নিউয়েনার্শেন নামক স্থানে জন্মগ্রহণ করেন। তার বাবা আন্টন বেন্ডনর্‌ৎস আর মা এলিসাবেট বেন্ডনর্‌ৎস। ১৯৬৮ সালে তিনি মুনস্টার বিশ্ববিদ্যালয়ে খনিজ বিজ্ঞান বিষয়ে পড়াশোনা শুরু করেন। এখান থেকে ১৯৭৬ সালে স্নাতক হন। ১৯৮২ সালে জুরিখে অবস্থিত সুইস ফেডারেল ইনস্টিটিউট অফ টেকনোলজি থেকে পিএইচডি ডিগ্রি অর্জন করেন। এই একই বছর আইবিএম তাকে তাদের জুরিখ গবেষণাগারে কাজ করার জন্য নিয়ে যায়। এই গবেষণাগারে মুলার অতিপরিবাহিতা নিয়ে কাজ করছিলেন। তিনি বেন্ডনর্‌ৎসকে সাথে নেন।  ১৯৮৩ সালে দুজনে মিলে অবস্থান্তর ধাতব অক্সাইড থেকে উৎপন্ন সিরামিকের বৈদ্যুতিক ধর্ম নিয়ে পরীক্ষা করতে থাকেন। তাদের আশা ছিল, এ ধরনের পদার্থ হয়তো অতিপরিবাহী হিসেবে কাজ করবে। তাদের কাজের প্রকৃত পরীক্ষণ এবং নির্মাণের দায়িত্ব বেন্ডনর্‌ৎসের উপরই ছিল। ১৯৮৬ সালে তারা ৩৫ কেলভিন তাপমাত্রায় একটি বেরিয়াম-ল্যান্থানাম-কপার অক্সাইডে অতিপরিবাহীতা তৈরি করতে সক্ষম হন। যেকোন বস্তুতে এর আগে সর্বোচ্চ যে তাপমাত্রায় অতিপরিবাহীতা পাওয়া গিয়েছিল তার চেয়ে এই তাপমাত্রা ১২ কেলভিন বেশি। এই উদ্ভাবনের কারণেই তারা নোবেল পুরস্কার লাভ করেছিলেন।   তথ্যসূত্র    বহিঃসংযোগ   Pioneers in Electricity and Magnetism - Johannes Georg Bednorz National High Magnetic Field Laboratory  বেন্ডনর্‌ৎসের আত্মজীবনী - নোবেল পুরস্কারের ওয়েবসাইটে  বিষয়শ্রেণী:১৯৫০-এ জন্ম বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:জার্মান পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জার্মান নোবেল বিজয়ী বিষয়শ্রেণী:জীবিত ব্যক্তি বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বাডো হিল স্টেশন (বাডো জাবল হিল স্টেশন নামেও পরিচিত) (উর্দু: بڈو, সিন্ধি: بڊو) হিল স্টেশন Sind University Research Journal: science series. Faculty of Science, University of Sind. 2008. পাকিস্তানের সিন্ধু, দাদু জেলায় অবস্থিত। এটি ৩০০০ ফুট (৯১৪ মিটার) উচ্চতায় অবস্থিত   কীর্তর পর্বতমালায়, ৬৫ কিলোমিটার  শেহওয়ানের উত্তর-পশ্চিমে অবস্থিত। এটি মনোরম আবহাওয়া এবং সুন্দর পরিবেশের কারণে প্রকৃতিপ্রেমীদের কাছে একটি আকর্ষণীয় জায়গা। কারণ এটি কীর্তার রেঞ্জের বেশ কয়েকটি সুন্দর মালভূমি এবং পর্বতমালা সংলগ্ন।    আরো দেখুন    কীর্তর পর্বতমালা   গোরখ হিল   তথ্যসূত্র   বিষয়শ্রেণী:পাকিস্তানের পার্বত্য স্টেশন বিষয়শ্রেণী:দাদু জেলা বিষয়শ্রেণী:সিন্ধুর পাহাড় ও পর্বত
অঘোষ দন্তমূলীয় নাসিক্যধ্বনি  হল এক প্রকারের ব্যঞ্জনধ্বনি ৷ আন্তর্জাতিক ধ্বনিমূলক বর্ণমালা তে একে ⟨n̥⟩ অথবা⟨n̊⟩ দ্বারা প্রকাশ করা হয়৷ এক্স-সাম্পা তে একে n_0; দ্বারা চিহ্নিত করা হয়৷   বৈশিষ্ট্যসমূহ  150px  উচ্চারণরীতি:- স্পৃষ্ট অর্থাৎ উচ্চারণের সময় শ্বাসবায়ু বাধাপ্রাপ্ত হয় এবং এক্ষেত্রে নাসিকা দ্বারা নির্গত হয়৷  স্বননের প্রকৃতি:- অঘোষ ব্যঞ্জনধ্বনি সুতরাং স্বরতন্ত্রী কম্পনের বিনায় উচ্চারণ হয়।  বায়ুপথ:- নাসিক্য ব্যঞ্জনধ্বনি তাই বাধাপ্রাপ্ত বায়ু নাক দ্বারা নির্গত হয়।   বায়ুর প্রকৃতি:- ফুসফুসীয় অর্থাৎ ফুসফুস এবং মধ্যচ্ছদার চাপে বায়ুর নির্গমন হয়।  রূপসমূহ  উচ্চারণস্থানের বিভিন্নতার জন্য [n̥] চারটি মূল রূপ দেখতে পাওয়া যায়৷ যথা-  ১.দন্ত:- জিভের শীর্ষ এবং উপরের দন্ত ব্যঞ্জনধ্বনি পাটির দ্বারা এর উচ্চারণ হয়৷ একে [n̪̊] দ্বারা প্রকাশ করা হয়৷  ২.অগ্র দন্তমূলীয়:- জিভের শীর্ষ এবং দন্তমূল এর অগ্র ভাগ দ্বারা উচ্চারিত হয়।  ৩.দন্তমূলীয়:- হয় জিহ্বার শীর্ষ ও দন্তমূল অথবা জিহ্বার মধ্যভাগ ও দন্তমূলের সংঘর্ষে এর উচ্চারণ হয়৷  ৪.পশ্চাদ্দন্ত্য মূলীয়:- জিভের শীর্ষ এবং পশ্চাদ্দন্তের দ্বারা এর উচ্চারণ হয়৷ থাম্ব|upright=1.13| অনুসারে ১)শীর্ষ ব্যঞ্জনধ্বনি, ২)অগ্র-শীর্ষ ব্যঞ্জনধ্বনি, ৩)অগ্রস্থ ব্যঞ্জনধ্বনি, ৪) শীর্ষাগ্র ব্যঞ্জনধ্বনি উচ্চারণের সময় জিহ্বা এবং তালুর সংঘর্ষ স্থানের চিত্র (ছাই রঙে দেখানো)   উপস্থিতি ও উদাহরণ   ভাষাসমূহ  শব্দ  আধ্বব      অর্থ  লক্ষণীয় বিষয়বস্তু আইসল্যান্ডীয়     'চাকু'  আইসল্যান্ডীয় ভাষাতত্ত্ব দেখুন  এস্তোনিয়ান     'কাষ্ঠাল পিল'(যন্ত্রবিশেষ)  এস্তোনিয়ান ভাষাতত্ত্ব দেখুন  ওয়েলশ     'আমার বাবা' ওয়েলশ ভাষাতত্ত্ব দেখুন  কিলদিন সামি /čohnte    'ঘুরা'  জালাপা মাজাটেক hne    'পতিত হয়'  বর্মী /hna:    'নাক'  মধ্য আলাস্কান ইউপ'ইক     'ধারে'  শুমি নিম্ন    পশুর লোম  উচ্চ      আরও জানুন   ধ্বনিবিজ্ঞান বিষয়ক নিবন্ধের তালিকা  ধ্বনিতত্ত্ব  ব্যঞ্জনধ্বনি  নাসিক্য ব্যঞ্জনধ্বনি  দন্তমূলীয় ব্যঞ্জনধ্বনি  আঘোষ ব্যঞ্জনধ্বনি   তথ্যসূত্র                বহিঃসংযোগ   [n̥] যুক্ত ভাষাসমূহ phoible.com এ দেখুন  বিষয়শ্রেণী:ধ্বনিবিজ্ঞান বিষয়শ্রেণী:আন্তর্জাতিক ধ্বনিমূলক বর্ণমালা
30px|link=#সাধারণ তথ্যসূত্র সাধারণ তথ্যসূত্র 30px|link=#সংস্কৃতি ও শিল্পকলা সংস্কৃতি ও শিল্পকলা 30px|link=#ভূগোল ও স্থান ভূগোল ও স্থান  25px|link=#স্বাস্থ্য ও সুস্থতা  স্বাস্থ্য ও সুস্থতা  22px|link=#ইতিহাস ও ঘটনা   ইতিহাস ও ঘটনা30px|link=#মানব কর্মকাণ্ড মানব কর্মকাণ্ড 30px|link=#গণিত ও যুক্তি গণিত ও যুক্তি 30px|link=#প্রাকৃতিক ও শারীরিক বিজ্ঞান প্রাকৃতিক ও শারীরিক বিজ্ঞান  25px|link=#জাতী ও ব্যক্তি  জাতি ও ব্যক্তি 25px|link=#দর্শন ও চিন্তা  দর্শন ও চিন্তা 30px|link=#ধর্ম ও বিশ্বাস পদ্ধতি  ধর্ম ও বিশ্বাস পদ্ধতি 30px|link=#সমাজ ও সামাজিক বিজ্ঞান সমাজ ও সামাজিক বিজ্ঞান 30px|link=#প্রযুক্তি ও ফলিত বিজ্ঞান প্রযুক্তি ও ফলিত বিজ্ঞান
ইন্দুমতী সিংহ (১৮৯৮—১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।   জন্ম ও পরিবার  ইন্দুমতী সিংহ ১৮৯৮ সালে চট্টগ্রামের নন্দনকাননে জন্মগ্রহণ করেন।  তার পিতার নাম গোপাল সিংহ। তার ভাই ছিলেন চট্টগ্রাম অস্ত্রাগার লুণ্ঠনের অন্যতম পুরোধা অনন্ত সিংহ।   রাজনৈতিক জীবন  ইন্দুমতী সিংহের পরিবার রাজনৈতিক পরিবার। তিনি বিপ্লবী দলের কর্মী ছিলেন। বিপ্লবী দলের সদস্যের সাথে তার বন্ধুত্বপূর্ণ সম্পর্ক হয় এবং নানা মিশনে অংশ নেন। নিজেও অস্ত্রচালনা জানতেন। তিনি সমাজ সেবা ও বিপ্লবী কর্মকাণ্ডে জড়িত ছিলেন। চট্টগ্রাম অস্ত্রাগার লুণ্ঠনের ধৃত বিপ্লবীদের মামলা পরিচালনার জন্য অর্থ সংগ্রহ করার সম্পূর্ণ দায়িত্ব গ্রহণ করেছিলেন ইন্দুমতী সিংহ। মহিলা হয়েও এবং ইংরাজী না জানা সত্ত্বেও তিনি যে কর্মক্ষমতা দেখিয়েছিলেন তা বিস্ময়ের সঞ্চার করে। সমস্ত বাংলাদেশ, এমন কি ভারতবর্ষের অন্যান্য বহু জায়গায় পরিভ্রমণ করে তিনি অর্থ সংগ্রহ করেছেন। পুলিসের প্রধান ঘাঁটি কলিকাতায় লালবাজারে গিয়ে তাদের নিকট থেকে অর্থ সংগ্রহ করেছেন।  তিনি ১৯৩১ সালের ডিসেম্বর মাসে এই কাজের জন্য কুমিল্লায় যান। তখন ১৫ ডিসেম্বর তাঁকে পুলিশ গ্রেপ্তার করে। তার আগের দিনই শান্তি ঘােষ ও সুনীতি চৌধুরী ম্যাজিস্ট্রেট স্টিভেন্সকে ঐ কুমিল্লা শহরে গুলী করে নিহত করেন। ইন্দুমতী সিংহ ডেটিনিউ অর্থাৎ রাজবন্দী রূপে হিজলী জেলে থাকেন প্রায় ছয় বৎসর। তিনি জেলের মধ্যে লীলা নাগের কাছে পড়াশুনা করতে থাকেন এবং ম্যাট্রিক পাস করেন। ওদিকে চট্টগ্রাম অস্ত্রাগার লুণ্ঠন মামলার রায় বের হয়। অনন্ত সিংহ, গণেশ ঘােষ, লােকনাথ বল, আনন্দ গুপ্ত প্রভৃতি বিপ্লবীদের যাবজ্জীবন দ্বীপান্তরের আদেশ হয়েছে। ফাঁসির আদেশ এঁদের প্রতি যে হয় নি তাই ছিল যথেষ্ট সেদিন।   মৃত্যু  ইন্দুমতী সিংহ ১৯৩৮ সালে জেল থেকে মুক্তি পান। ১৯৭৬ সালে ৪ মে মৃত্যুবরণ করেন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৬-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:অনুশীলন সমিতি বিষয়শ্রেণী:নারী বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি বিপ্লবী